Vývoj webu pre začiatočníkov

Tento študijný program bol zameraný na vývoj webu a jeho prečítanie nám malo zabrať približne 35 minút. Obsahoval 2 moduly, prvý, dlhší mal 10 lekcií a bol o zoznamovaní sa s programovaním. Čitateľovi to priblížilo čo je to vlastne programovanie, dalo príklady na nejaké programovacie jazyky, vysvetlilo zopár základných pojmov a ukázalo nejaké nástroje, ktoré pri programovaní pravdepodobne využijete. Samozrejme na konci tohto modulu bol krátky test, ktorý mne osobne pomohol pri overení prečítaných informácií a zhrnutie toho čo sme práve prečítali. Druhý modul bol trošku kratší so 7 lekciami a týkal sa prístupnosti webu. Tento modul nám vysvetlil, že pri vytváraní webu musíme dbať na to aby bol prístupný každému. Opísal nám aj nástroje, ktoré používajú vývojári aby bol web dostupnejší ako napríklad hodnotenie farebného kontrastu alebo analyzovanie dostupnosti stránky. Popisoval, že aj dizajn webu musí byť prístupný každému, napríklad dizajn musí byť navrhnutý tak aby tam neboli farby, ktoré by farboslepý človek nerozoznal, k čomu môžeme využiť nástroj, ktorý hodnotí farebný kontrast. Na záver bol taktiež test a sumár modulu. Ak by som mala tento študijný program ohodnotiť tak by som mu dala tak 4 hviezdičky z 5. Bol zaujímavý ale miestami trošku nudný.